Bolokotondo

Bolokotondo, kungkang atawa Pentatomidae, nyaéta kulawarga gegeremet dina ordo Hemiptera. Awak scutellum ilaharna satengah inci, kelir héjo atawa coklat, bentuk trapésoid, ku kituna dina basa Inggris katelah kutu taméng (shield bug). Ieu sato ogé katelah walang sangit (Jw., 'simeut nyereng') atawa stink bug' (Ing.), ku sabab lamun kaganggu sok ngaluarkeun zat, kaasup golongan aldehida, anu bau tina sela dadana. Sababaraha spésiés ngaluarkeun ogé golongan sianida.

Bolokotondo loba anu jadi hama pepelakan, ku sabab ilaharna ngabentuk populasi gedé anu ngahakanan/nyeuseup cairan tina pepelakan, sarta weduk tina péstisida. Anu kaganggu biasana kapas, jagong, sorgum, kadelé, pepelakan hias, jeung paré.  Najan kitu, aya ogé spésiés anu nguntungkeun, ku sabab sok ngahakanan sato hama lianna.

Baca ogé 
 Acrosternum hilare, lembing héjo
 Oebalus pugnax, lembing batu
 Alcaeorrhynchus grandis
 Cosmopepla lintneriana

Rujukan 

Pentatomidae